Aglibolas

Aglibolas (aram. glbl – „Bolo (Belo) vadeliotojas“) – mėnulio dievas vakarų semitų mitologijoje. Garbintas Palmyroje. Drauge su kitais svarbiausiais Palmyros dievais sudarė dievybių triadas. Į vieną iš jų įėjo Belas, Jarhibolas ir Aglibolas, o į kitą – Baalšamemas, Malakbelas ir Aglibolas. Teigiama, kad Aglibolas galėjo būti laikomas dievo Belo vadeliotoju.

Ankstyviausias įrašas, minintis Aglibolą, datuojamas 17 m. pr. m. e. Čia jis siejamas su saulės dievu Malakbelu. Su pastarąja dievybe Aglibolas siejamas ir kelete kitų įrašų, kurie priskiriami Bene Komare genčiai. Viename iš jų (dvikalbis tekstas, datuojamas 122 m. e. m.) pasakojama, kaip Aglibolas su Malakbelu padeda žmogui vardu Manai, atsilygindami už šio pamaldumą.Smith II, Andrew M. (2013). Roman Palmyra: Identity, Community, and State Formation. Oxford University Press, p. 66–67. ISBN 978-0-19-986110-1.

Kelete II m. e. a. datuojamų įrašų minima, kad Aglibolas ir Malakbelas buvo garbinami „Šventojo sodo“ (gnt' 'ilym) šventvietėje – vienoje iš keturių svarbiausių šventviečių mieste. Ja rūpinosi Bene Komare. Šventvietėje būta dviejų aukurų, šventojo kipariso ir prausyklos.Stoneman, Richard (1994) [1992]. Palmyra and Its Empire: Zenobia's Revolt Against Rome. University of Michigan Press, p. 68. ISBN 978-0-472-08315-2. Viename iš reljefų, aptiktų Belo šventykloje, pavaizduoti du aukurai ir du dievai.W. Drijvers, H.J (1976). The Religion of Palmyra. Brill, p. 37. ISBN 9789004047983.

Mene vaizduotas kaip karys, ant jo pečių – pusmėnulis, o ant galvos – mėnulio spindulių karūna.

 Šaltiniai 

Kategorija:Vakarų semitų mitologija